PATVIRTINTA

Širvintų r. Gelvonų direktoriaus

2023 m. gruodžio 28 d.

įsakymu Nr. V-78

**ŠIRVINTŲ R. GELVONŲ GIMNAZIJOS**

**KORUPCIJOS PREVENCIJOS 2024–2026 METŲ PROGRAMA**

**I. BENDROSIOS NUOSTATOS**

1. Širvintų r. Gelvonų gimnazijos korupcijos prevencijos 2024–2026 metų programa (toliau – programa) skirta korupcijos prevencijos užtikrinimui, korupcijos pasireiškimo tikimybės mažinimui Širvintų r. Gelvonų gimnazijoje (toliau – Gimnazija).
2. Širvintų r. Gelvonų gimnazija, įgyvendindama korupcijos prevencijos programą, vadovaujasi Lietuvos Respublikos korupcijos prevencijos įstatymu (Žin., 2002, Nr.57-2297), Lietuvos Respublikos nacionaline kovos su korupcija 2015–2025 metų programos, patvirtintos Lietuvos Respublikos Seimo 2015 m. kovo 10 d. nutarimu Nr. XII-1537 „Dėl Lietuvos Respublikos nacionalinės kovos su korupcija 2015–2025 metų programos patvirtinimo“, 39 punktu, kitais teisės aktais reglamentuojančiais korupcijos prevencijos veiklą.

**II. SITUACIJOS ANALIZĖ**

1. Gimnazija – Širvintų rajono savivaldybės biudžetinė įstaiga, savo veiklą grindžia įgyvendindama Valstybės švietimo strategijos nuostatas, vadovaudamasi Lietuvos Respublikos švietimo įstatymu, Biudžetinių įstaigų įstatymu ir kitais įstatymais, patvirtinta Apskaitos politika, Lietuvos Respublikos švietimo ir mokslo ministro įsakymais, Širvintų rajono savivaldybės tarybos sprendimais, Širvintų rajono mero potvarkiais, administracijos direktoriaus įsakymais ir kitais teisės aktais.
2. Pagal nustatytus kriterijus įgyvendintos Širvintų r. Gelvonų gimnazijos korupcijos prevencijos 2020–2023 m. programa, patvirtinta Širvintų r. Gelvonų gimnazijos direktoriaus 2020 m. gruodžio 31 d. įsakymu Nr. V-106 „Dėl Širvintų r. Gelvonų gimnazijos korupcijos prevencijos 2021–2023 metų programos tvirtinimo“, priemonės.
3. Programos įgyvendinimo laikotarpiu atlikti korupcijos pasireiškimo tikimybės nustatymai:

* korupcijos pasireiškimo tikimybės nustatymas 2021 m. atliktas korupcijos pasireiškimo tikimybės nustatymas mokymo priemonių ir vadovėlių įsigijimo srityje. Išvada pateikta Širvintų rajono savivaldybės administracijai.
* 2022 m. rugsėjo mėn. atliktas korupcijos pasireiškimo tikimybės nustatymas darbuotojų darbo organizavimo srityje. Išvada pateikta Širvintų rajono savivaldybės administracijai.
* 2023 m. korupcijos pasireiškimo tikimybės nustatymas ir vertinimas atliktas asmenų įdarbinimo srityje. Išvada pateikta Širvintų rajono savivaldybės administracijai.

1. Nuolat tvarkomi ir atnaujinami Gimnazijos interneto svetainės skyriaus „Korupcijos prevencija“ poskyriai.
2. Gimnazijos interneto svetainės skyriuje „Korupcijos prevencija“ skelbiama informacija kur galima pranešti apie korupcijos atvejus. Pranešimų apie korupcijos atvejus 2021–2023 metais Gimnazija negavo.
3. Gimnazijos interneto svetainės skyriuje „Korupcijos prevencija“ paskelbtas Širvintų savivaldybės mero potvarkis ir Gimnazijos direktoriaus įsakymas, kuriais patvirtinti sąrašai pareigybių, į kurias skiriant asmenį pateikiamas rašytinis prašymas Specialiųjų tyrimų tarnybos dėl informacijos apie šias pareigas siekiantį eiti asmenį.
4. Programos įgyvendinimo laikotarpiu Gimnazijos mokytojų tarybos posėdžiuose skelbta informacija apie korupcijos prevencijos ataskaitas, korupcijos prevencijos tikimybės nustatymo rezultatus.
5. Gimnazijos interneto svetainėje ir Centrinėje viešųjų pirkimų tarnybos informacinėje sistemoje skelbiama planuojamų metinių pirkimų suvestinė, supaprastintų mažos vertės viešųjų pirkimų taisyklės.
6. Gimnazijos interneto svetainėje skelbiamos biudžeto vykdymo ketvirtinės ir metinės ataskaitos, finansinių ataskaitų rinkiniai, informacija apie viešuosius pirkimus, informacija apie darbuotojų vidutinį mėnesinį darbo užmokestį (bruto).
7. Gimnazijos Darbo taryba informuota darbo tarybos posėdžiuose apie metinį biudžetą, surinktas biudžetines įstaigos pajamas ir jų panaudojimą. Darbuotojai apie metinį biudžetą, surinktas biudžetines įstaigos pajamas ir jų panaudojimą informuoti darbuotojų susirinkimuose.
8. Gimnazijos interneto svetainėje skelbiama pretendentų atranka laisvoms darbo vietoms užimti: apie laisvas darbo vietas informuojamas Užimtumo tarnybos prie SADM Širvintų skyrius.

**III. KORUPCIJOS PREVENCIJOS PROGRAMOS PRINCIPAI**

14. Korupcijos prevencijos programa įgyvendinama vadovaujantis šiaisprincipais:

* teisėtumo – korupcijos prevencijos priemonės įgyvendinamos laikantis Lietuvos Respublikos Konstitucijos, įstatymų it kitų teisės aktų reikalavimų;
* visuotino privalomumo – korupcijos prevencijos subjektais gali būti visi asmenys;
* sąveikos – korupcijos prevencijos priemonių veiksmingumas užtikrinamas derinant visų korupcijos prevencijos subjektų veiksmus, keičiantis subjektams reikalinga informacija;
* pastovumo – korupcijos prevencijos priemonių veiksmingumo užtikrinimas nuolat tikrinant ir peržiūrint korupcijos prevencijos priemonių įgyvendinimo rezultatus bei teikiant pasiūlymus dėl atitinkamų priemonių veiksmingumo didinimo institucijai, kuri pagal savo kompetenciją įgaliota įgyvendinti tokius pasiūlymus.

**IV. KORUPCIJOS PREVENCIJOS PROGRAMOS TIKSLAI IR UŽDAVINIAI**

1. Programos tikslas – stiprinti korupcijos prevenciją ir kontrolę Gimnazijoje.
2. Programos uždaviniai:

* užtikrinti Gimnazijos administravimo ir viešųjų paslaugų teikimo skaidrumą, atvirumą, teisinių ir antikorupcinių principų laikymąsi, siekiant mažinti korupcijos pasireiškimo galimybių atsiradimą;
* vykdyti antikorupcinį švietimą ir informavimą, ugdyti Gimnazijos darbuotojų ir mokinių antikorupcines nuostatas;
* didinti viešųjų pirkimų organizavimo ir atlikimo viešumą, skaidrumą ir kontrolę.

**V. KORUPCIJOS PREVENCIJOS ĮGYVENDINIMO PRIEMONĖS**

1. Korupcijos prevencijos priemonės:
   * korupcijos pasireiškimo tikimybės nustatymas;
   * personalo mokymas ir informavimas;
   * prašymų dėl informacijos apie asmenį, siekiantį eiti arba einantį vadovaujančias pareigas savivaldybės įstaigoje, pateikimas Lietuvos Respublikos specialiųjų tyrimų tarnybai;
   * dirbančių asmenų privačių ir viešųjų interesų derinimo užtikrinimas Gimnazijoje, įgyvendinat Lietuvos Respublikos viešųjų ir privačių interesų derinimo valstybinėje tarnyboje įstatymą;
   * visuomenės įtraukimas į Gimnazijos korupcijos prevencijos programos įgyvendinimą. Skatinti bendruomenę pranešti apie korupcinius teisės pažeidimus ar mėginimą juos daryti Gimnazijos aplinkoje, sudaryti sąlygas apie tai pranešti telefonu ar interneto ryšiu;
   * įstatymų nustatytos kitos korupcijos prevencijos priemonės.

**VI. KORUPCIJOS ATVEJŲ TYRIMAS**

18. Apie korupcinio pobūdžio nusikalstamas veikas darbuotojai praneša Gimnazijos direktoriui arba asmeniui, atsakingam už korupcijos prevenciją ir kontrolę.

19. Gautus skundus, prašymus, pareiškimus dėl korupcijos Gimnazijoje analizuoja, tiria, vertina, rengia siūlymus direktorius arba asmuo, atsakingas už korupcijos prevenciją ir kontrolę.

**VII. KORUPCIJOS PREVENCIJOS PROGRAMOS ĮGYVENDINIMAS**

20. Programai įgyvendinti sudaromas programos įgyvendinimo priemonių planas, kuris nustato korupcijos prevencijos priemones, vykdytojus, vykdymo terminus, laukiamus rezultatus, įgyvendinimo vertinimo kriterijus ir finansavimą (priedas Nr. 1).

21. Programos priemonių vykdytojai yra Gimnazijos darbuotojai, dirbantys pagal darbo sutartis, kiti programos įgyvendinimo priemonių plane nurodyti asmenys.

22. Kiekvienais mokslo metais parengiama ir vykdoma Antikorupcinio mokinių ugdymo programa.

23. Kiekvienų metų sausio mėnesį Širvintų rajono savivaldybės antikorupcinei komisijai teikiama Širvintų r. Gelvonų gimnazijos korupcijos prevencijos priemonių įgyvendinimo už einamuosius metus ataskaita, kuri viešinama gimnazijos interneto tinklalapyje gelvonai.sirvintos.lm.lt .

**VII. BAIGIAMOSIOS NUOSTATOS**

24. Gimnazijos direktorius su programa supažindina visus darbuotojus.

25. Programa skelbiama Gimnazijos interneto puslapio gelvonai.sirvintos.lm.lt skiltyje „Korupcijos prevencija“.

26. Programa ir jos priemonių planas gali būti tikslinami.

27. Už programos ir programos priemonių įgyvendinimą paskirti atsakingi asmenys, nesilaikantys

šioje programoje nustatytų reikalavimų, atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_